Lav et referat af nedenstående tekst:

Tekst:
Problemet med motionsdoping er så stort, at Kulturministeriet har lavet et pilotprojekt, hvori Aalborg sammen med tre andre kommuner er udnævnt til anti-doping-kommuner. Formålet er at uddanne skoleelever til at modstå fristelsen til at skyde genvej i motionscenteret ved hjælp af doping. - Det er første gang, man sætter så stort en kommunal indsats i gang, fortæller koordinator Anders Vinther fra Aalborg Anti Doping. Pilotprojektets tidsramme er tre år, og med økonomisk støtte vil man i Aalborg Kommune lave en målrettet forebyggelsesindsats på dopingområdet. Indsatsen mod motionsdoping har fået en positiv modtagelse blandt kommunens medarbejdere, der har mærket et stigende behov for at sætte fokus på doping. - Det vi hører, både blandt brugerne og fra politiet, det er, at man er lidt mere udfordret her i Aalborg og Nordjylland, der bruger mere doping end resten af landet, forklarer Nuuradin S. Hussein, der er SSP-konsulent i Aalborg Kommune. Se hele indslaget om motionsdoping i vores udsendelse klokken 19.30.

Referat:
I Aalborg Kommune kører man et tre-årigt pilotprojekt, som skal ruste elever til at modstå fristelsen til at tage doping.